**Veimaro trikampis**|  |
| **Nariai** | Lenkija Lenkija 
Vokietija Vokietija
Prancūzija Prancūzija |
| **Įkurtas** | 1991 m. rugpjūčio 28–29 d. |
| **Oficialios kalbos** | lenkų, prancūzų, vokiečių  |

**Veimaro trikampis** – tarpvyriausybinis konsultacinis forumas, kuriam priklauso Lenkija, Prancūzija, Vokietija. Forumas buvo sukurtas 1991 m. ir turėjo plėtoti bendradarbiavimą tarp šių šalių bei padėti Lenkijai pereiti prie demokratijos.

Istorija
--------

Forumo pavadinimas kilęs nuo Veimaro miesto, kur pirmą kartą 1991 m. rugpjūčio 28–29 d. įvyko susitikimas tarp Lenkijos užsienio reikalų ministro – Krzysztofo Skubiszewskio, Vokietijos užsienio reikalų ministro – Hanso-Dietricho Genschero ir Prancūzijos užsienio reikalų ministro – Rolando Dumas, pavadinimo.
Veimaro trikampis didžiausią reikšmę turėjo Lenkijai, nes akcentavo pastarosios priklausomybę Vakarų pasauliui. Veimaro trikampio šalys rėmė Lenkijos integraciją su ES struktūromis ir NATO, Lenkija galėjo vystyti dvišalius prekybos santykius ir sukurti tinkamas sąlygas investicijoms. Tuo tarpu, Prancūzija ir Vokietija sustiprino savo įtaką Vidurio Europoje ir pradėjo skatinti demokratinius procesus Vidurio ir Rytų Europos šalyse. Iki 2004 m. Veimaro trikampis rėmė Vidurio ir Rytų Europos šalių pastangas įstoti į Europos Sąjungą.

Veimaro trikampio sukūrimą nulėmė tai, kad Lenkijoje buvo suformuota pirmoji nekomunistinė vyriausybė Vidurio ir Rytų Europoje bei padėjo efektyvi užsienio reikalų ministerijos, kuriai vadovavo Krzysztof Skubiszewski, veikla.
Jis sugebėjo užtikrinti Lenkijos dalyvavimą Paryžiaus konferencijoje, kuri buvo „du plius keturi pokalbių" dalimi ir kuri atvėrė kelią Vokietijos suvienijimui.

Veimaro trikampio bendradarbiavimas prasidėjo nuo užsienio reikalų ministrų susitikimų, o po to peraugo į gynybos, teisingumo, finansų, socialinės apsaugos ir darbo ministrų susitikimus. Nuo 1998 m. prasidėjo Veimaro trikampio valstybių vadovų susitikimai. Be to, plėtojosi bendradarbiavimas tarp Veimaro trikampio šalių nevyriausybinių organizacijų, akademinės ir kultūrinės bendruomenės bei lokalių bendruomenių.

Veimaro trikampio bendradarbiavimas
-----------------------------------

Veimaro trikampio šalių užsienio reikalų ministrai ir valstybės vadovai susitinka konsultacijoms, tačiau jos vyko nereguliariai. Rusija yra susidomėjusi bendradarbiavimu su Veimaro trikampiu. 2010 m. Rusijos užsienio reikalų ministras Sergejus Lavrovas svečio teisėmis dalyvavo Veimaro trikampio šalių užsienio reikalų ministrų susitikime Paryžiuje.

2011 m. liepos 5 d. Lenkija, Prancūzija ir Vokietija pasirašė susitarimą dėl Veimaro kovinės grupės įkūrimo, kurią sudaro 1700 karių ir kurią galima būtų dislokuoti krizinėse zonose nuo 2013 m.

**Užsienio reikalų ministrų susitikimai:**

* 1992 m. balandžio 23–24 d. – Beržerakas, Prancūzija
* 1993 m. lapkričio 11–12 d. – Varšuva, Lenkija
* 1994 rugsėjo 14–15 d. – Bambergas, Vokietija
* 1995 m. spalio 26 d. – Paryžius, Prancūzija
* 1996 m. gruodžio 19 d. – Varšuva, Lenkija
* 1997 m. lapkričio 19 d. – Frankfurtas prie Oderio, Vokietija
* 1999 m. sausio 6 d. – Paryžius, Prancūzija
* 1999 m. rugpjūčio 30 d. – Veimaras, Vokietija
* 2000 m. birželio 7 d. – Krokuva, Lenkija
* 2002 m. balandžio 23 d. – Paryžius, Prancūzija
* 2004 m. sausio 16 d. – Berlynas, Vokietija
* 2005 m. gegužės 15 d. – Nansi, Prancūzija
* 2005 m. birželio 27 d. – Varšuva, Lenkija
* 2008 m. birželis – Paryžius, Prancūzija
* 2010 m. balandžio 26–27 d. – Bona, Vokietija
* 2010 m. birželio 23 d. – Paryžius, Prancūzija
* 2011 m. gegužės 20 d. – Bydgoščius, Lenkija
* 2012 m. liepos 23 d. – Varšuva, Lenkija
* 2014 m. vasario 21 d. – Kijevas, Ukraina
* 

**Valstybių vadovų susitikimai:**

* 1993 m. rugsėjo 21 d. – Gdanskas, Lenkija
* 1998 m. vasario 21 d. – Poznanė, Lenkija
* 1999 m. gegužės 7 d. – Nansi, Prancūzija
* 2001 m. vasario 27 d. – Hambachas prie Veinštrasės, Vokietija
* 2003 m. gegužės 9 d. – Vroclavas, Lenkija. Organizuotas likus kelioms dienoms iki planuojamo referendumo dėl Lenkijos stojimo į Europos Sąjungą
* 2005 m. gegužės 19 d. – Nansi, Prancūzija
* 2006 m. gruodžio 5 d. – Metlachas, Vokietija
* 2011 m. vasario 7 d. – Varšuva, Lenkija
* 2013 m. kovo 6 d. – Varšuva, Lenkija

Šaltiniai ir išnašos
--------------------

1. ↑
2. ↑   Archyvuota kopija 2016-03-04 iš Wayback Machine projekto. (lenkų k.)
3. ↑  Dominik Jankowski, *Weimarski trójkąt bezpieczeństwa*, Bezpieczeństwo Narodowe, I-2011/17, psl. 132  (lenkų k.)
4. ↑  Dominik Jankowski, *Weimarski trójkąt bezpieczeństwa*, Bezpieczeństwo Narodowe, I-2011/17, psl. 132 (lenkų k.)
5. ↑   (lenkų k.)
6. ↑   Archyvuota kopija 2014-07-30 iš Wayback Machine projekto. (lenkų k.)
7. ↑   (lenkų k.)
8. ↑
9. ↑   Archyvuota kopija 2015-07-30 iš Wayback Machine projekto.
10. ↑   Archyvuota kopija 2014-07-30 iš Wayback Machine projekto. (lenkų k.)

Nuorodos
--------

* (anglų k.)
* Aleksander Szpor, *Trójkąt Weimarski – asymetrie, struktura i agenda współpracy* (lenkų k.)
* Archyvuota kopija 2014-07-30 iš Wayback Machine projekto. (lenkų k.)
* (anglų k.)
* (anglų k.)